ร้านนี้เป็นร้านข้าวแกงกะหรี่ชื่อดัง เป็นแฟรนช์ไชส์ที่เกิดขึ้นตามห้างดังต่างๆครับ พอเข้าไปพนักงานก็ต้อนรับดี มารับออเดอร์อย่างดี หลังจากนั้นก็นั่งรอ ซักพักมีโต๊ะใหม่เข้ามา 3-4 โต๊ะ ไม่ได้คาดหวังอะไร เริ่มแปลกใจตรงทุกโต๊ะได้รับน้ำดื่ม เรายังไม่ได้ เลยขอไป พนักงานก็เหมือนไม่ได้สนใจอะไร เราเลยพยายามมองหาพนักงานอีกครั้งหลังจากผ่านไป 10 นาที ทั้งๆที่นั่งติดแคชเชียร์ แต่ไม่มีพนักงานสนใจเลยซักคน ซักพักมีพนักงานคนหนึ่งคงเห็นว่าเราชะเง้อมองหา เลยถามว่ายังไม่ได้สั่งอาหารหรอคะ เลยบอกว่าสั่งแล้ว แต่ขอน้ำไปซักพักแล้ว พนักงานจึงไปหาน้ำมาให้ รอไปซักพัก โต๊ะที่ตามหลังเรา 3-4 โต๊ะ ได้อาหารหมดเลย ทานอย่างเอร็ดอร่อย คราวนี้เหวี่ยงจัดเต็ม มาก่อน ได้ทีหลัง สงสัยทำออเดอร์หาย แล้วต้องไปดูหนังต่อ อารมณ์เสียมาก พนักงานก็รีบทำให้ บอกว่าขอเวลา 3 นาที อื้อหือ ถ้ามันทำได้แบบนี้ อาหารควรจะเสร็จสามนาทีแรกแล้ว ตอนนั้นขึ้นมากเพราะรอนานมาก มากกว่า 40 นาที เพราะโต๊ะอื่นมากกว่าสามโต๊ะได้หมดแล้ว

- Omelet Fried Chicken (180+) เป็นข้าวห่อไข่ ราดแกงกะหรี่ แล้วเสิร์ฟร้อมไก่ทอดอีก 6 ชิ้น ตัวข้าวเป็นข้าวญี่ปุ่น ได้มาเยอะพอสมควร ไข่สุกๆดิบๆ ถือว่าอร่อยมากครับ ตัวแกงกะหรี่ค่อนข้างเฉยๆ อาจจะด้วยอารมณ์ที่ไม่ค่อยดี ตัวไก่ชุบแป้งทอดนั้นเฉยมากครับ ไม่ได้ว้าว กลับมาทานครั้งนี้จึงรู้สึกว่ามันเฉยๆ จานนี้ให้ B

- Pork Cutlet Curry + Cheese (170+ เพิ่มชีส 30+) เป็นข้าวหน้าหมูทอด ตัวหมูหนาดี แป้งกรอบอร่อย ตัวชีสที่ให้มาก็เฉยๆ ไม่ได้ว้าวอะไร เมนูนี้ให้ B

***ราคายังไม่รวม Service Charge 10%***

รสชาติ B
ราคา B
บรรยากาศ B
บริการ C
สะอาด B+